cyanic-selkie/wikianc huggingface dataset:
Tangaroa
Volgens ’n ander weergawe van die mite is Tangaroa die seun van Temoretu, en Papa is sy vrou. Papa pleeg owerspel met Rangi terwyl Tangaroa weg is en in die daaropvolgende geveg dring Tangaroa se spies deur Rangi se bobene. Daarna trou Papa met Rangi (White 1887–1891, I:22-23). Op Suideiland is sy naam soms Takaroa.
Tagaloa is in die tradisies van Wes-Polinesië (soos Samoa en Tonga) die opper-skeppergod. In Oos-Polinesiese kulture word hy gewoonlik beskou as op dieselfde vlak as Tane.
2020 Emilia-Romagna Grand Prix
Die 2020 Formule Een Emilia-Romagna Grand Prix is op 1 November 2020 op die Enzo en Dino Ferrari-renbaan in Imola, Emilia-Romagna-streek, Italië gehou. Dit was die dertiende wedren van die kampioenskapseisoen gewees.
Oefensessies
Die FIA eksperimenteer met 'n "verkorte" renskedule vir die naweek, daarom is daar slegs een vrye oefening op Saterdagoggend gehou, waarna die kwalifisering 4 uur later plaasgevind het.
Renuitslag
* Lewis Hamilton ontvang 'n ekstra punt vir die vinnigste ronde.
Bergpredikasie
Die Bergpredikasie (of Bergrede) is ’n rede (onderwysing) waarin Jesus sy godsdienstige idees vanaf 'n berg uiteensit. Dit is een van die bekendste gedeeltes in die Nuwe Testament van die Bybel en bevat ’n reeks stellings bekend as die Saligsprekinge, waarin Jesus groepe mense wat "geseënd" is noem.
Die Bergrede begin met die agt Saligsprekinge. Jesus kom vir arm en swakker mense op en spreek hulle salig. Daarna volg daar praktiese voorskrifte. Mense word opgeroep om, in navolging van God en Christus, barmhartigheid te toon, goeie werke en dade te verrig sonder om iets daarvoor te verwag, rusies en verskille by te lê, nie egbreuk te pleeg nie, nie te sweer of 'n eed af te lê nie, nie kwaad met kwaad te vergeld nie, nie iets uit te leen en iets terug verwag nie, 'n pasifistiese houding te demonstreer, lief te hê in plaas van te haat, te bid en te vas, aalmoese te gee, niemand te veroordeel nie, nie oor aardse sake te bekommer nie, nie skynheilig op te tree nie, en om standvastig in die geloof te staan.
Matteus 5 word afgesluit met die woorde "Wees julle dan volmaak soos julle hemelse Vader volmaak is." Die Onse Vader word in Mat. 6 aangetref en die Bergrede word in hoofstuk 7 afgesluit.
Debenhams
Debenhams plc is 'n Britse multinasionale kleinhandelketting wat afdelingswinkels in die Verenigde Koninkryk en Ierland en konsessiewinkels in ander lande bedryf. Die onderneming het sy oorsprong in 'n enkele winkel wat in die 18de eeu in Londen gevestig is en het intussen tot 'n handelsreus met 178 winkels op die Britse Eilande en in Denemarke gegroei waar onder meer klere, huishoudelike ware en meubels verkoop word. 'n Eie reeks ontwerpersklere is in 1993 onder die handelsmerk Designers at Debenhams ingevoer.
Debenhams, wat sy hoofkwartier in Regent's Place in die Londense Borough of Camden het, word op die Londense Effektebeurs genoteer waar dit deel uitmaak van die FTSE 250-indeks. Naas sy Ierse dogtermaatskappy bedryf Debenhams ook die Deense afdelingswinkelketting Magasin du Nord.
Nadat Britse media in 2018 reeds oor Debenhams se toekoms gespekuleer het, het die onderneming met £491 miljoen voor belasting die grootse verlies in sy geskiedenis aangeteken. Debenhams het die sluiting van sowat vyftig winkels met die moontlike verlies van 4 000 werkgeleenthede aangekondig. Op 9 April 2019 het die onderneming bekendgemaak dat dit onder finansiële administrasie geplaas is nadat sy skuldlas tot meer as £600 miljoen gestyg het.
Krediteurs het Debenhams se voorgestelde herstruktureringsplan in Mei 2019 goedgekeur. Die plan maak voorsiening vir die sluiting van 22 winkels en onderhandelinge met verhuurders om laer huurgelde vir die ander filiale.
Tyne and Wear
Tyne and Wear (uitgespreek /ˌtaɪn ən ˈwɪər/; vernoem na die Tyne- en Wearriviere) is 'n metropolitaanse graafskap in die noorde van Engeland (Verenigde Koninkryk). Die graafskap sluit in die stede van Newcastle upon Tyne, Sunderland, South Shields en Tynemouth.
Tyne and Wear het 'n bevolking van 1 129 500 in 2017 gehad en is dus die 13de grootste graafskap in Engeland.
1291
Die jaar 1291 was 'n gewone jaar wat volgens die Gregoriaanse kalender op 'n Maandag begin het. Dit was die 91ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Rasa ir Jonas
Rasa ir Jonas ("Rasa en Jonas", Rasa Bubulytė en Jonas Čepulis) is 'n Litause neofolk- en folkrock-duo wat tradisionele Litause folkmusiek met pop-, rock- en elektroniese elemente kombineer.
Die twee jong sangers het in 2006 met die televisie-projek Dangus ("Hemel") bekendheid verwerf en 'n kort rukkie later hul debuutalbum Saulala Raudona ("Rooi Son") vrygestel. Dit is in die volgende jaar vir die Radiocentras 2007 Awards genomineer en het uiteindelik die prys vir die beste alternatiewe musiek en beste debuut gewen.
Rasa ir Jonas tree gereeld by musiekfeeste en ander konserte op, dikwels ook met ander Litause musiekkunstenaars soos Svaras van G&G Sindikatas.
Eksterne skakels
Media - video's
Clathria eccentrica
Clathria eccentrica is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1934 deur Burton.
Wynand Claassen
Wynand Claassen (16 Januarie 1951 in Schweizer-Reneke) is 'n oud-Springbokrugbyspeler en Suid-Afrika se sewe-en-dertigste Springbokkaptein. Hy het eers vir Noord-Transvaal en later vir Natal gespeel. Hy is 'n argitek.
Sy vader was George Claassen snr., 'n skoolhoof en destyds wenner van die Comrades-maraton in 1961. Wynand het self ook die Comrades-maraton 10 keer voltooi.
Huis van Braganza-Sakse-Koburg en Gotha
Die Huis van Braganza-Sakse-Koburg en Gotha of Braganza-Sakse-Koburg en Gotha, was 'n tak van die Huis van Sakse-Koburg en Gotha wat oor die Koninkryk van Portugal regeer het – van 1853 tot dit in 1910 'n republiek geword het.
Geskiedenis
Die koningshuis is deur prins Ferdinand van Sakse-Koburg en Gotha gestig. Hy het op 9 April 1836 getrou met koningin Maria II van Portugal van die Huis van Bragança en so Ferdinand van Sakse-Koburg-Gotha-Koháry van die Huis van Wettin geword. Lede van die koningshuis het die titels Infante/Infanta van Portugal en Hertog/Hertogin van Sakse gehad.
Op 15 November 1853 is koningin Maria II dood en deur haar oudste seun opgevolg as Pedro V, die eerste koning van die Braganza-Sakse-Koburg en Gotha dinastie.
Vandag gebruik die afstammelinge van prinses Theresa van Sakse-Koburg en Gotha (1902–1990), wat die kleindogter van prinses Leopoldina van Brasilië van die Huis van Bragança was, steeds die van Tasso de Saxe-Coburgo e Bragança. Dit word ook gebruik deur Maria Pia van Sakse-Koburg en Gotha Braganza, 'n vrou wat beweer sy is die buite-egtelike kind van koning Carlos I.
1ste Golden Globe-toekenningsaand
Die 1ste Golden Globe-toekenningsaand, wat uitnemendheid in die rolprente van 1943 vereer het, is laat in Januarie 1944 by 20th Century Fox se ateljee in Los Angeles, Kalifornië, gehou.
Wenners
Paul Lukas – Watch on the Rhine
Jennifer Jones – The Song of Bernadette Henry King – The Song of Bernadette The Song of Bernadette
Akim Tamiroff – For Whom the Bell Tolls Katina Paxinou – For Whom the Bell Tolls
1292
Die jaar 1292 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 92ste jaar van die 13de eeu n.C. In teenstelling met gewone jare het die jaar 366 dae en 'n 29 Februarie gehad.
Kollegiale toetsing
Kollegiale toetsing (ook ewekniebeoordeling of portuurbeoordeling) is ’n proses van selfregulering in ’n werk of ’n proses van evaluering wat gekwalifiseerde indiwidue in die relevante studiearea insluit. Kollegiale toetsingsmetodes word gebruik om standaarde te behou, prestasie te verbeter en geloofwaardigheid te verleen. In die akademie word kollegiale toetsing dikwels gebruik om die werkstuk van ’n akademikus se geskiktheid vir publikasie te bepaal.
Terminologie
Kollegiale toetsing kan gekategoriseer word volgens die tipe aktiwiteit en deur die studiearea of beroep waarbinne die aktiwiteit plaasvind.
Mary Alden
Mary Alden (18 Junie 1883 – 2 Julie 1946) was 'n Amerikaanse aktrise. Sy was bekend vir haar rolle in die rolprente The Land of Promise (1917), Snowblind (1921), When a Girl Loves (1924), en The Earth Woman (1926).
Mount Fletcher
Mount Fletcher is 'n dorp in Joe Gqabi-distriksmunisipaliteit in die Oos-Kaapprovinsie van Suid-Afrika. Die stad Mthatha is 129 km per pad vanaf Mount Fletcher.
Geskiedenis
Die dorp is in 1882 gestig en moontlik na eerwaarde Joe Fletcher genoem.
Die distrikshospitaal se naam is Tayler Bequest, vernoem na 'n ene 'Tayler' wat 'n sendingstasie hier opgerig het. Sommige van die ouer dele van die hospitaal is oorblyfsels van die sendingstasie en het museumstatus.
Distrik
Die subdistrik is 2 440 km² groot en word hoofsaaklik deur die Hlubi-Xhosastam bewoon. Die belangrikste ekonomiese bedryf is skaapboerdery. Die Castle Rockpiek (2 141 m) is aan die westekant van die dorp.
Luke Watson
Watson is vantevore op omstrede wyse by die Springbokspan ingesluit. Hy is in 2008 voor 'n tugkomitee gedaag na sy omstrede uitlatings oor die springboktrui.
Inkomati-suierbekkie
Die Inkomati-suierbekkie (Chiloglanis bifurcus) is 'n varswater vis wat endemies is aan die Nkomatirivier in Suider-Afrika. In Engels staan die vis bekend as die Incomati suckermouth.
Voorkoms
Die vis se mondskyf is groot en die baarde en dorsale vin is lank. Die stertvin is gevurk met ronde punte. Die vis is lig bruin van kleur met donker bruin skadu kolle. Die vinne is geel met swart rante. Daar is twee swart kolle op die stertvin se basis. Die vis word tot 68 mm lank.
Habitat
Die vis leef in rotsagtige stroomversnellings op hoogtes van 900– 1200 m bo seevlak. Hulle vreet bodem ongewerweldes en klein slakke. Die vis broei in die somer. Hierdie spesie word as bedreigd beskou.
Lubango
Lubango (voorheen Sá da Bandeira) is die hoofstad van die Huíla-provinsie in Angola. Die stad lê in die suid-weste van die land het 'n bevolking van 256 713 in 2010 gehad.
Broadway-toring
Broadway-toring is 'n siergebou of folly (in Engels letterlik "gekheid" of "dwaasheid") geleë op Broadway-heuwel, langs die A44-pad tussen Evesham en Moreton-in-Marsh, net meer as 1,6 km suidoos van die dorpie Broadway, in Worcestershire, Engeland, op die tweede hoogste punt in die Cotswolds. Die toring se basis is 312 meter bo seespieël en die toring self is 17 meter hoog. Op 'n mooiweersdag kan dertien graafskappe van Engeland van die bokant van die toring gesien word. Die uitsig sluit in die Severn-Vallei tot by die Walliese berge. Vandag is dit 'n toeriste aantrekking met verskeie tentoonstellings wat oop is vir die publiek.
Die "Saksiese" toring is deur James Wyatt in 1794 ontwerp om soos 'n skynkasteel te lyk, en is gebou vir Lady Coventry in 1797. Die toring is op 'n "baken"-heuwel, waar bakens op spesiale geleenthede aangesteek is, gebou. Lady Coventry het gewonder of 'n baken op die heuwel van haar huis in Worcester (~35,4 km ver) gesien sou kon word en het die bou van die toring geborg om die antwoord te bepaal. Die baken kon duidelik gesien word.
Oor die jare het die toring as drukpers vir Sir Thomas Phillipps gedien en as landelike toevlugsoord vir kunstenaars insluitend William Morris.
Die toring is geleë op die Cotswold Way.
1293
Die jaar 1293 was 'n gewone jaar wat volgens die Gregoriaanse kalender op 'n Donderdag begin het. Dit was die 93ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Clathria incrustans
Clathria incrustans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1961 deur Bergquist.
Groot Australiese Baai
Die Groot Australiese Baai (Engels: Great Australian Bight) is 'n golf van die Indiese of Suidelike Oseaan in die suide van Australië tussen Suid-Australië in die noorde, Wes-Australië in die noordweste, Victoria in die noordooste en Tasmanië in die suidooste.
Volgens die Internasionale Hidrografiese Organisasie (IHB) se definisie streek die Groot Australiese Baai vanaf West Cape Howe in Wes-Australië tot South West Cape in Tasmanië, maar die algemeen aanvaarde definisie van die Australiese Hidrografiese Diens (AHS) beskryf die golf tussen Cape Pasley Wes-Australië en Cape Carnot in Suid-Australië, 'n afstand van 1 160 km (720 myl). Terwyl die IHB die baai as deel van die Indiese Oseaan beskou, beskou die AHS die Groot Australiese Baai as deel van die Suidelike Oseaan. Afhangende van hierdie definisies is stede soos Adelaide en Melbourne aan die Groot Australiese Baai geleë, of nie.
Phongolo-suierbekkie
Die Phongolo-suierbekkie (Chiloglanis emarginatus) is 'n varswater vis wat voorkom in die Nkomatirivier, Pongolarivier, Pungwerivier en onderste gedeelte van die Zambezirivier in Suider-Afrika. In Engels staan die vis bekend as die Phongolo suckermouth.
Voorkoms
Die vis lyk baie soos die Inkomati-suierbekkie; die stertvin is egter holrond en die baarde langer. Die vel is skurf met klein knoppies op. Die vis is bruin met donker skadu's en die sylyn is wit. Die vinne is liggeel met swart strepe en daar is swart streeop op rug tot by die stertvin. Die vis word tot 65 mm lank.
Habitat
Die vis leef in vlak rotsagtige areas. Die vis broei in die somer en vreet Ongewerweldes. Hierdie spesie word as naby bedreigd beskou.
Rooibektiptol
Die rooibektiptol (Lioptilus nigricapillus) is 'n skaars standvoël en hoogtetrekvoël wat endemies aan Suid-Afrika en eSwatini is. Hulle leef een-een of in pare in bergwoud en woudrande, en word deur 'n verlies aan habitat bedreig. Die voël is 16 – 18 cm groot en weeg 26 – 33 gram. In Engels staan die voël bekend as die bush blackcap.
Die rooibektiptol is die enigste spesie in die genus Lioptilus, en is gevolglik monotipies). Die genus behoort aan die familie van ouwêreldse sangers (Sylviidae).
2de Golden Globe-toekenningsaand
Die 2de Golden Globe-toekenningsaand, wat uitnemendheid in die rolprente van 1944 vereer het, is laat in Januarie 1945 in die Beverly Hills Hotel in Los Angeles, Kalifornië, gehou.
Wenners
Alexander Knox – Wilson Ingrid Bergman – Gaslight Leo McCarey – Going My Way Going My Way Barry Fitzgerald – Going My Way
Agnes Moorehead – Mrs. Parkington
Hans van Denemarke
Hans of Johannes (2 Februarie 1455 – 20 Februarie 1513) was koning van Denemarke (1481–1513), Noorweë (1483–1513) en as Hans II van Swede (1497–1501) in die Kalmarunie, en ook die Hertog van Sleeswyk en Holstein.
Vroeë lewe
Hy is op 2 Februarie 1455 gebore as die seun van Christiaan I van Denemarke en Dorothea van Brandenburg. In 1478 is hy getroud met Christina van Sakse, kleindogter van Frederick II, keurvors van Sakse. Hulle het die volgende kinders gehad: Christiaan, Francis, Knoet en Elizabeth.
Bewind
Sy belangrikste drie politieke doelwitte was blykbaar die herstel van die unie, die stryd teen die Hanseverbond en die daarstel van ’n sterk Deense koninklike mag.
Ná koning Christiaan I se dood in Mei 1481 was Hans die eerste aanspraakmaker op die Deense troon, maar in Noorweë is aanvanklik ’n interregnum ingestel. Daar was geen ander ernstige aanspraakmaker op die troon nie, maar Noorweë wou sy posisie as ’n onafhanklike koninkryk duidelik stel. Op 13 Januarie 1483 is Hans as koning van Denemarke en Noorweë gekies. Daar is gehoop dat Swede hom later ook as koning sou aanvaar.
Tydens die eerste jare van sy bewind het hy ’n beleid van balans gevolg. Hy het probeer om die mag van die Sweedse regent, Sten Sture die Ouere, te verswak en het ook nuwe bondgenote gesoek – hy was die eerste Deense koning wat ’n politieke samewerkingsverdrag met Rusland gesluit het. Ná die verdrag van 1493 het Iwan III van Rusland alle handelaars van die Hanseverbond in Nowgorod gearresteer en die Russies-Sweedse Oorlog (1496–1499) begin. In dié tyd het die posisie van die Hanseverbond ook begin verswak weens die verandering van handelsroetes en die groeiende teenstand in Noord-Europa.
Tuis het Hans die plaaslike handelaars ekonomies gesteun en gewone burgerlikes aangestel as amptenare en selfs raadslede, iets wat die adel woedend gemaak het.
In 1497 het Hans Swede verower ná ’n kort en doeltreffende militêre veldtog. In 1501 het Swede hom egter verwerp as koning. Hans het ’n toenemend bitter oorlog teen Sten Sture en sy opvolger, Svante Nilsson, gevoer. In 1509 het Swede ingestem om Hans in beginsel as koning van Swede te erken, maar hy is nooit weer in die land toegelaat of weer gekroon nie. Intussen is Noorse pogings tot teenstand gesmoor deur Hans se seun, prins Christian (later koning Christiaan II), wat van 1507 af onderkoning van Noorweë was.
Tisj'a be'Aw
Tisj'a be'Aw (Hebreeus: תשעה באב, [tiʃʕa bəˈʔav],, letterlik: "Negende in Aw") is 'n rou- en vasdag in Judaïsme, genoem na die negende dag (Tisj'a) van die maand Aw in die Joodse kalender. Die vas (bid en sonder kos bly) herdenk die vernietiging van beide die Salomo se Tempel deur die Nieu-Babiloniese Ryk en die Tweede Tempel deur die Romeinse Ryk in Jerusalem, wat oor die 656 jaar uitmekaar plaasgevind het, maar beide op dieselfde datum in die Joodse kalender val. Daarom word die dag "die hartseerste dag in die Joodse geskiedenis" genoem en dit is dus 'n dag wat glo vir tragedie bestem is. Tisj'a be'Aw is in Julie of Augustus van die Gregoriaanse kalender.
Die vyf rampe
Volgens die Misjna Ta'anit 2,6 regverdig die volgende vyf rampe wat op die negende Aw plaasgevind het die vasdag:
Datums
Tisj'a be'Aw is volgens die Joodse kalender op 9 Aw, die werklike herdenking begin egter altyd met sonsondergang op die vooraand (omdat 'n dag met sononder begin). Aangesien maande in die Joodse kalender altyd na die maan bereken word, wissel die datum van hierdie dag volgens die Gregoriaanse kalender. Indien 9 Aw op 'n Sabbat val, sal die herdenking op die volgende dag, 10 Aw, gehou word.
Aapstertsteekgras
Aapstertsteekgras (Aristida congesta Roem. & Schult.) is 'n grasspesie wat inheems is aan alle provinsies van Suid-Afrika asook aan Namibië, Botswana, Eswatini, Lesotho, Mosambiek en verder tot langs die Middellandse See. Op die SANBI-rooilys is dit as 'veilig' gelys.
SANBI vermeld twee subspesies:
Dit is 'n meerjarige digte polgras wat 10 - 75 cm hoog word. Die blare kan plat of gevou wees. Die pluime is 3 – 20 cm lank. Dit het stekeltjies met ongelyke kaffies. Die boonste is die grootste en kan 6,5 – 10 mm lank word. Dit kom in bladwisselende bosland op klipperige hellings of versteurde plekke voor.
Beweiding
Dit het min waarde vir beweiding, behalwe as dit jonk is:
Santjie van Soendal
"Santjie van Soendal" is die Afrikaanse weergawe van die Samlands-Nederduitse volksliedjie "Anke van Tharaw", wat uit die 17de-eeuse Oos-Pruise dateer en bekend geraak het nadat dit in 1778 in Hoogduits vertaal is as "Ännchen von Tharau". Dit het in die 19de eeu veral gewild geword danksy die toonsetting deur Friedrich Silcher (1827). Dit besing in 17 verse die lof van Anna Neander, dogter van die pastoor van Wladimirowo in Kaliningrad (Duits: Tharau).
Die Afrikaanse woorde is deur Eitemal geskryf en deur P. McLachlan gewysig.
Afrikaanse woorde
Santjie, as saans daardie lastige skaar, al daardie kêrels om jou kom vergaar, word een vir een dors en volg jou brutaal kastig kombuis toe om water te haal, Santjie, dan wonder ek stil op my plek of elke vent ook maar dors word soos ek.
Santjie, ag nee, daardie lippies so rooi hoort aan g'n ander, hul is veels te mooi! Kêrels wat rondloop se dors kom te gou; dis nie vir water maar Santjie om jou. Santjie, ontvlug hierdie wêreld se dors stil aan die rus van my manlike bors.
Santjie laat my altyd water gaan kry, almal bedien wat aan dorstigheid ly. As van die lummels my in die kombuis woedend bedank onder kneukel en vuis, Santjie, al moet dit my aanskyn bederf, ek wil in lyding my hemel beërf."
Christiaan I van Denemarke
Christian I (Februarie 1426 – 21 Mei 1481) was koning van Denemarke en die gesamentlike koning van Denemarke (1448–1481), Noorweë (1450–1481) en Swede (1457–1464) onder die Kalmarunie.
Vroeë lewe
Hy is in Februarie 1426 in Oldenburg gebore. Sy pa was graaf Dietrich van Oldenburg en hy het hom opgevolg as Graaf van Oldenburg en Delmenhorst. Sy ma was sy pa se tweede vrou, Hedwig van Sleeswyk en Holstein (Helvig van Schauenburg). Hy het twee broers, graaf Moritz V van Delmenhorst en graaf Gerhard VI van Oldenburg en Delmenhorst, en een suster, Adelheid, gehad.
Koning van Denemarke
Koning Christoffel van Denemarke, Noorweë en Swede is in Januarie 1448 oorlede. Sy dood het die verbrokkeling van die Kalmarunie van die drie koninkryke tot gevolg gehad. Op 1 September 1448 is graaf Christiaan van Oldenburg gekies as koning Christiaan I van Denemarke. Hy was aan moederskant verwant aan Erik V van Denemarke.
Christiaan is op 28 Oktober 1449 in Kopenhagen getroud met Dorothea van Brandenburg, die weduwee van sy voorganger, Christoffel van Beiere. Hulle het vyf kinders gehad:
Koning van Noorweë en Swede
Swede het Karel Knoetsson intussen as koning gekies. Noorweë moes nou kies tussen ’n unie met Swede of Denemarke, of hul eie koning kies. Die laaste opsie is gou laat vaar en ’n magstryd het ontstaan tussen die ondersteuners van Christiaan en dié van Karel. Op 20 November 1449 is Karel gekroon as koning van Noorweë. Die Sweedse adel het egter dadelik stappe gedoen om ’n oorlog met Denemarke te vermy. In Junie 1450 is Karel gedwing om afstand te doen van sy aanspraak op die Noorweegse troon ten gunste van Christiaan.
Die kwessie van die Noorweegse opvolging is dus deur Denemarke en Swede bepaal en dit het Noorweë met net een kandidaat vir die troon gelaat. In die somer van 1450 het Christiaan met ’n groot vloot na Noorweë geseil en op 2 Augustus is hy as koning gekroon. Op 29 Augustus is ’n unieverdrag tussen Denemarke en Noorweë in Bergen onderteken.
Karel het al hoe ongewilder geword as koning van Swede en in 1457 is hy verban. Christiaan is toe as koning van Swede ook gekies en so is die Kalmarunie herstel. Swede was egter in faksies verdeel en sy bewind daar het in 1464 geëindig toe biskop Kettil Karlsson Vasa as regent aangestel is. Karel is teruggeroep as koning, maar hy is later vir ’n tweede keer verban. Daarna is hy weer teruggeroep en hy is tydens sy derde terwmyn as koning oorlede. Christiaan se laaste poging om beheer oor Swede te neem, het misluk met ’n militêre nederlaag in Oktober 1471 by Brunkeberg (buite Stockholm). Hy het tot met sy dood volstaan met sy aanspraak op die Sweedse troon.
Latere bewind en dood
Christiaan is op 21 Mei 1481 in Kopenhagen op 55-jarige ouderdom dood.
Koninklike verwantskap
Die dinastie wat hy begin het, die Huis van Oldenburg, regeer steeds oor Denemarke en het tot in 1814 oor Noorweë regeer. Deur sy vierde en vyfde kinders onderskeidelik was hy ’n voorouer van Jakobus I van Engeland (Jakobus VI van Skotland) en sy vrou, Anna van Denemarke. Hy was dus ook ’n voorouer van koningin Elizabeth II van die Verenigde Koninkryk. Deur sy jongste seun was hy ’n voorouer van die konings van Denemarke, Griekeland, Noorweë en Swede en tsaars van Rusland.
Deur ’n grootoumagrootjie aan moederskant, Sofie van Mecklenburg-Werle, was hy verwant aan Waldemar die Grote en Matilda, dogter van koning Hendrik II van Engeland, die agterkleinseun van Willem die Veroweraar. Deur Matilda was hy ook verwant aan die antieke Huis van Wessex en koning Alfred van Wessex.
Christiaan se ma, Hedwig van Schauenburg, was ’n afstammeling van Ingeborg van Mecklenburg, ’n dogter van Euphemia van Swede, wat weer die dogter was van Ingeborg van Noorweë, die enigste wettige dogter van Haakon V van Noorweë en Euphemia van Rugen. Euphemia was die suster van koning Magnus IV van Swede en Noorweë en die dogter van hertog Erik van Södermanland, die tweede oudste seun van Magnus III van Swede. Benewens die families van Holstein, Lauenburg, Wolgast en Mecklenburg, was Christiaan ook een van die min oorlewende afstammelinge van antieke Noorweegse en Sweedse konings.
Emma Rigby
Emma Rigby (gebore 26 September 1989) is 'n Engelse aktrise. Sy is bekend vir haar rolle in die rolprente The Physician (2013), The Counselor (2013), en American Violence (2017), en in die televisiereeks Once Upon a Time in Wonderland (2013).
Marinda van Zyl
Marinda van Zyl (gebore op 11 September 1948 in Gobabis, Namibië) is 'n Afrikaanse skryweres.
Van Zyl was in 2011 was die naaswenner in LAPA se romanwedstryd met haar manuskrip Vrypas na Vergenoeg wat as Wilhelmina Radebe kom tuis gepubliseer is. Haar roman Amraal haal in 2015 die kortlys van NB-uitgewers se Groot Afrikaanse romanwedstryd.
Benewens honneursgrade in Geskiedenis en Biblioteekkunde aan Unisa, het sy ook ’n MA in Geskiedenis (UOVS) en MBibl (cum laude) aan die Potchefstroomse Universiteit verwerf, en dit opgevolg met ’n PhD in Geskiedenis aan Vista-universiteit.
Marinda en haar man woon sedert hulle aftrede op Langebaan.
1294
Die jaar 1294 was 'n gewone jaar wat volgens die Gregoriaanse kalender op 'n Vrydag begin het. Dit was die 94ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Mari Aldon
Mari Aldon (17 November 1925 – 31 Oktober 2004) was 'n Amerikaanse aktrise. Sy was bekend vir haar rolle in die rolprente Distant Drums (1951), Race for Life (1954), en The Barefoot Contessa (1954), en in die televisiereeks Yancy Derringer (1958).
Roes (bewussyn)
In die mediese vakterminologie verwys roes na 'n toestand wat na 'n psigose lyk. Dit gaan gepaard met 'n daling van die bewussynsgraad, stemmings-veranderinge en 'n vertraging van die geestelike funksies, soos wat veroorsaak word deur vergiftiging met 'n groot hoeveelheid alkohol, m.a.w. 'n gevorderde stadium van dronkenskap.
Boskrapper
Die Boskrapper (Phyllastrephus terrestris) is 'n algemene standvoël in woud en woudrandruigtes. Die voël kom voor in pare of familiegroepe van 3 - 6 voëls. Hulle is sku en soek kos op die woudvloer en in lae struikgewas. Die voël is 18 – 22 cm groot en weeg 24 - 44 gram. In Engels staan die voël bekend as die Terrestrial Brownbul.
Bagrationi-dinastie
Die Bagrationi-dinastie (Georgies: ბაგრატიონი) het van die Middeleeue tot die vroeë 19de eeu oor Georgië regeer. Dit is een van die oudste Christelike voormalige koningshuise in die wêreld.
Die oorsprong van die Bagrationi-dinastie word betwis, asook die tyd waarin hulle hul verskyning in Georgië gemaak het. Die geskiedenis van die dinastie is egter onlosmaaklik verbind aan dié van Georgië. Hul voorvaders het die dinastie in die vroeë 9de eeu gestig as vorste van die historiese Suidwes-Georgië en die aangrensende Georgiese moeraslande wat van die Arabiere verower is. Hulle het die Koninkryk van Georgië in 888 herstel. Die koninkryk het van die 11de tot die 13de eeu vooruitgegaan en verskeie gebiede verenig. Dié tyd, veral die bewind van Dawid IV (1089–1125) en sy agterkleindogter Tamar (1184–1213), word beskou as die "goue era" in die geskiedenis van Georgië – ’n tydperk van militêre en kulturele sukses.
Nadat die Koninkryk van Georgië in die laat 15de eeu verdeel het, het takke van die Bagrationi-dinastie regeer oor die drie Georgiese wegbreek-koninkryke – Kartli, Kacheti en Imereti – totdat die Russiese Ryk Georgië in die vroeë 19de eeu geannekseer het. Die dinastie het in ballingskap as ’n koninklike familie voortbestaan tot met die Russiese Rewolusie van 1917. Met die vestiging van die Sowjet-regering in Georgië in 1921 is sommige familielede gedwing om ’n laer status te aanvaar en hulle het eiendom verloor, terwyl ander na Wes-Europa geëmigreer het. Sommige van hulle het ná die onafhanklikwording van Georgië in 1991 na die land teruggekeer.
Salf
In die mediese vakterminologie verwys die begrip salf (Latyn: unguentum) na 'n mengsel van vette of van vette en olies. 'n Salf kan 'n geneeskundige werking hê.
Nuus24
Nuus24 was 'n Afrikaanse nuuswebwerf wat gebeure op plaaslike en internasionale vlak gedek het. Nuus24 is deur 24.com, 'n lid van die Online Publishers Association, bestuur.
Op 1 Augustus 2013 is alle inhoud van die webwerf verwyder en vervang met skakels na artikels in Die Burger, Beeld en Volksblad. Vandag is die skakel slegs 'n aanstuur na die Engelse weergawe van die webtuiste.
Golf van Tonkin
Die Golf van Tonkin (Viëtnamees: Vịnh Bắc Bộ; Vereenvoudigde Chinees: 北部湾, Tradisionele Chinees: 北部灣, pinyin: Běibù Wān; albei letterlik: "Noordelike baai") is 'n golf van die Stille Oseaan in Suidoos-Asië tussen Viëtnam in die weste, die vasteland van die Volksrepubliek China in die noordooste (provinsies Guangdong en Guangxi) en die Chinese eiland Hainan in die ooste. Die golf is ná die Noord-Viëtnamese landskap Tonkin genoem.
Die Golf van Tonkin grens in die suidooste aan die Suid-Chinese See. Die golf is 500 km lank en 250 km wyd. Die grootste stad aan die Golf van Tonkin is Hai Phong in Viëtnam en Beihai in China. Die belangrikste rivier wat in die Golf van Tonkin uitmond is die Rooirivier. Aan die noordkus van Viëtnam is die Halong-baai (Vịnh Hạ Long), sedert 1994 'n Unesco-wêrelderfenisgebied, geleë.
Malvalekkersofa
Die malvalekker-liefdessofa # 5670, wat algemeen as die malvalekkersofa bekend staan, is 'n modernistiese sofa, wat oorspronklik tussen 1956 en 1961 deur die Amerikaanse meubelmaatskappy, Herman Miller, vervaardig is. Die sofa word as die mees ikoniese van alle modernistiese sofas beskou. Die sofa is deur Irving Harper van die George Nelson maatskappy ontwerp. Gedurende die tydperk 1956 tot 1961 is die sofa in twee verskillende lengtes vervaardig. Die sofa bestaan uit 'n metaalraam met ronde skuimrubber kussingskywe (die sogenaamde malvalekkers) wat met verskilende kleure plastiek, leer of tekstielstof oorgetrek is. Die ronde kussingskywe is lineêr oor sowel die sitplek as die rugleuning van die sofa vasgeheg, om die totale oppervlakte van die sofa te bedek.
Die kleinste variasie, van twee groottes, van die sofa is in die tagtigerjare weer uitgereik, as deel van die "Herman Miller Klassieke"-reeks, en word vandag steeds vervaardig.
Geskiedenis
In 1954 het 'n verkoopsman van 'n Long Island-plastiekmaatskappy die George Nelson-ateljee in New York besoek, om 'n nuwe tipe skuimrubberproduk aan hulle bekend te stel. Volgens die verkoopsman het sy maatskappy daarin geslaag om 'n ronde, 12-duim skuimrubber kussingskyf, wat tydens die veraardigingsproses as't ware vanself oorgetrek word, te ontwikkel. Die lae vervaardigingskoste het die produk aantreklik gemaak, met die gevolg dat die ontwerper Irving Harper is gevra om 'n meubelstuk, met die ronde kussings as basis, te ontwerp. Tydens die bestek van 'n naweek het Harper 'n sofa, met 18 van die kussings wat bo-op 'n metaalraam vasgeheg is, ontwerp. Die skuimrubberkussing het egter nie die belofte dat dit maklik en goedkoop oorgetrek sal kan word gestand gedoen nie. Dit was inderdaad duur en tydrowend om die individuele sitplekkussings oor te trek. As gevolg daarvan, het die sofa, wat aanvanklik as 'n lae-koste meubelstuk ontwerp is, uiteindelik 'n luukse produk geword. Ten spyte daarvan het Herman Miller voortgegaan met die produksie van die meubels, en is dit in 1956 bekendgestel.
Die malvalekkersofa is oorspronklik in 1956 deur Herman Miller uitgereik, en verskyn in hulle katalogus van 1957. Die sofa is sedert 1961 nie meer vervaardig nie. Ondanks die gewildheid en die bekendheid van die sofa in Herman Miller-publikasies, is daar tussen 1956 en 1961 slegs 186 malvalekkersofas vervaardig. Die 52 duim weergawe van die sofa is in die 1980's weer uitgereik as deel van die "Herman Miller Klassieke"-reeks, en word, hoewel in beperkte getalle, steeds vervaardig.
Ontwerp
Die sofa, wat amptelik deur Herman Miller die malvalekker-liefdessofa # 5670 genoem is, is ontwerp vir sowel huishoudelike as kontraktuele (kantoor) gebruik. Die gebruik van sirkelvormige "malvalekkervormige kussings", wat op gereelde tussensposes bo-op 'n metaalraamwerk vasgeheg is, het 'n speelse ontwerp aan die sofa verleen. Die kussings is met helderkleurige tekstielstof, viniel of leer oorgetrek. Oor die algemeen is al die kussings van 'n bepaalde sofa dieselfde kleur, maar die sofa kon ook bestel word met verskillende kleure kussings, vir 'n meer prettige voorkoms.
Die malvalekkersofa is volgens die 'atomistiese' styl ontwerp. Hierdie styl was ook in ander klassieke George Nelson-ontwerpe sigbaar, byvoorbeeld 'n muurhorlosie met balle (1950) en 'n muurrak met helderkleurige balle (1953). Die "atomistiese" styl is sigbaar as afsonderlike, helderkleurige elemente, in hierdie geval die kussings van die sofa. Dit was 'n weergawe van kunstenaars se voorstellings van die atoom, waarvolgens individuele, helderkleurige kolletjies gebruik is om atoomdeeltjies uit te beeld.
Romaji
Die term romaji (ローマ字, of vroeër 羅馬字) verwys na die gebruik van die karakters van die Latynse alfabet in die Japannese skryfstelsel saam met die kanji, hiragana en katakana en die romanisering van Japannees om Japannese terme in vreemde tale weer te gee  of om Japannees te skryf waar dit nie geleë is om die inheemse skrifte te gebruik nie, soos by die studie van Japannees deur buitelanders of by die invoer van Japannees op rekenaars (Wāpuro rōmaji, letterlik woordverwerker rōmaji). Die gebruik van rōmaji in Japannese tekste is beperk tot tussen 0,4% en 1,6% afhangend van die bronne wat geraadpleeg word.
Die Latynse alfabet is vir die eerste keer in die 16de eeu in Japan gebruik deur Portugese sendelinge wat 'n romanisering-stelsel ontwikkel het gegrond op Portugese spelling. Later het die Nederlanders in Japan 'n romanisering-stelsel gegrond op Nederlands ontwikkel. Teen die 20ste eeu was daar 'n aantal verskillende romaniseringstelsels in gebruik insluitend die Nippon-, Kunrei- en Hepburn-stelsels.
Verwysings
Japanische Schrift
Malvalekkersofa
Erkenning aan ontwerper
Die malvalekkersofa is in 1954 deur Irving Harper ontwerp. Die ontwerp van die malvalekkersofa is vir dekades lank aan George Nelson toegeskryf. Dit was in ooreenstemming met die beleid dat die maatskappy, George Nelson Associates, Inc. die regte ontvang het vir alle produkte wat deur hul werknemers ontwerp is. Dit het egter later aan die lig gekom dat baie van die firma se produkte eintlik deur ander ontwerpers, wat vir die maatskappy gewerk het, ontwerp is. John Pile, 'n ontwerper wat in die vyftigerjare vir George Nelson Associates, Inc. gewerk het, het gesê: "George was van mening dat dit aanvaarbaar was om in handelspublikasies aan individuele ontwerpers krediet te verleen, maar dat daar in die verbruikerswêreld altyd eerder krediet aan die firma, en nie die individu gegee moes word nie. Hy het egter nie altyd hierdie beleid nagevolg nie. "
As versamelaarsitems
Voorbeelde van die oorspronklike 186 sofas wat vervaardig is, word gereeld vir $ 15,000 of meer verkoop. Die langer sofas, met die buitengewone skaars lengte van 103 duim, word selde te koop aangebied. Een voorbeeld, bedek met 'n wit tekstielstof, en onderteken deur Irving Harper, is in 2000 deur Sotheby's vir $ 37.500 verkoop.
McLeanpark
McLeanpark is 'n groot stadion in Napier, Nieu-Seeland. Die stadion word hoofsaaklik vir rugby- en krieketwedstryde aangewend. Dit is een van die land se tien groot krieketgronde. Verskeie wedstryde is gedurende die Rugbywêreldbeker 1987 en die Rugbywêreldbeker 2011 hier gespeel. Dit is ook tydens die Krieketwêreldbeker 1992 en die Krieketwêreldbeker 2015 vir wedstryde ingespan.
1295
Die jaar 1295 was 'n gewone jaar wat volgens die Gregoriaanse kalender op 'n Saterdag begin het. Dit was die 95ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad.
Sakbreuk
In die mediese vakterminologie verwys die begrip “sakbreuk” (Latyns: hernia scrotalis) na 'n liesbreuk wat tot in die balsak afgedaal het.
Lancasterhuis-ooreenkoms
Die onderhandelinge wat gelei het tot die Lancasterhuis-ooreenkoms het onafhanklikheid aan Rhodesië verleen na Ian Smith se Eensydige Onafhanklikheidsverklaring in 1965. Die Ooreenkoms (wat in Desember 1979 geteken is) het die Onafhanklikheidsgrondwet, pre-onafhanklikheidsooreenkomste en ’n skietstilstand gedek. Die partye wat verteenwoordig is gedurende die kongres was die Britse regering, Patriotiese Front, gelei deur Robert Mugabe en Joshua Nkomo, ZAPU en ZANU en die regering van Zimbabwe-Rhodesië, verteenwoordig deur Abel Muzorewa en Ian Smith. Dit is op 21 Desember 1979 geteken.
Onderhandelinge
In die verloop van die verrigtinge het die kongres ooreenstemming oor die volgende brandpunte bereik:
Onder die Onafhanklikheidsgrondwet is 20% van die setels in die parlement vir blankes gereserveer.
Tienen
Tienen (Frans: Tirlemont) is 'n stad en munisipaliteit in die Nederlandstalige Belgiese provinsie Vlaams-Brabant. Die stad is bekend vir die vervaardiging van suikerprodukte.
Lancasterhuis-ooreenkoms
Onderhandelinge
Die drie maandlange kongres het amper nie daarin geslaag om 'n akkoord te bereik nie weens verskille rondom grondhervorming. Mugabe is onder druk geplaas om te teken en grond was die grootste struikelblok. Die Britse en Amerikaanse regerings het aangebied om grond te koop van gewillige blanke setlaars wat nie die versoening kon aanvaar nie (die beginsel van "gewillige koper, gewillige verkoper") en 'n fonds is gestig om van 1980 tot 1990 funksioneer.
Lord Carrington, Sir Ian Gilmour, Robert Mugabbe, Joshua Nkomo, biskop Abel Muzorewa en dr. S.C. Mundawarara het die verslag geteken.
Die Britte het gehelp om die Zimbabwe kongres vir heropbou en ontwikkeling op te stel in 1981. By die kongres is meer as £630 miljoen se hulp beloof. Die eerste fase van grondhervorming in die 1980’s, wat gedeeltelik befonds is deur die Verenigde Koninkryk, het ongeveer 70 000 grondlose mense suksesvol op meer as 20 000 km² grond hervestig.
1296
Die jaar 1296 was 'n skrikkeljaar wat volgens die Gregoriaanse kalender op 'n Sondag begin het. Dit was die 96ste jaar van die 13de eeu n.C. In teenstelling met gewone jare het die jaar 366 dae en 'n 29 Februarie gehad.
3de Golden Globe-toekenningsaand
Die 3de Golden Globe-toekenningsaand, wat uitnemendheid in die rolprente van 1945 vereer het, is laat in Januarie 1946 in die Knickerbocker Hotel in Los Angeles, Kalifornië, gehou.
Wenners
Ray Milland – The Lost Weekend Ingrid Bergman – The Bells of St. Mary's Billy Wilder – The Lost Weekend The Lost Weekend
J. Carrol Naish – A Medal for Benny Angela Lansbury – The Picture of Dorian Gray The House I Live In
Arthur Hardy (akteur)
Arthur Hardy (1870 – 1951) was 'n Britse akteur. Hy was bekend vir sy rolle in die rolprente Raise the Roof (1930), The Dreyfus Case (1931), The Great Gay Road (1931), en The Amazing Adventure (1936).
Geelvleknikator
Die Geelvleknikator (Nicator gularis) is 'n algemene standvoël in digte rivier- en kuswoude en struikgewas. Die voël kom een-een of in pare voor en is onopvallend en word maklik misgekyk. Hulle soek kos op alle vlakke en pik af en toe parasiete van antilope, sebras en vlakvarke af. Die voël is 20 – 23 cm groot en weeg 34 - 62 gram. In Engels staan die voël bekend as die Eastern nicator.
Clathria macropora
Clathria macropora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Andrei Tarkofski
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Andrei Tarkofski
Sowjet-Russiese rolprentregisseur
Beduidende werke
Iwanowo detstwo (1962) Andrei Roebljof (1964-66) Solaris (1972) Serkalo (Die Spieël, 1974-75) Stalker (1979) Nostalghia (1983) Offret (1985-86)
Andrei Arsenjewitsj Tarkofski (Russies: Андрей Арсеньевич Тарковский, wetenskaplike transliterasie: Andrej Arsen’evič Tarkovskij; * 4 April 1932 in Sawrasjje (Завражье), Sowjetunie; † 29 Desember 1986 in Parys, Frankryk) was 'n Sowjet-Russiese rolprentregisseur, filmteoretikus, toneel- en operaregisseur wat deur baie deskundiges as een van die leidende filmmakers van die 20ste eeu en beste Russiese regisseur sedert Sergei M. Eisenstein erken word. Sy werk word deur spirituele en metafisiese onderwerpe, 'n gebrek aan konvensionele dramatiese strukture en storielyne asook ongewone kamerawerk met soms baie langsame bewegings gekenmerk. Tarkofski het hom in 1983 in Wes-Europa gevestig en nooit meer na Sowjet-Rusland teruggekeer nie.
Tarkofski, seun van die befaamde digter en vertaler Arseni Tarkofski (1907−1989), het in Moskou musiek en Arabies gestudeer voordat hy sy opleiding by die Sowjet-Russiese filmskool V.G.I.K. begin het. Reeds met sy debuutfilm Iwanowo detstwo («Iwan se kindheid», 1962) het hy die aandag van internasionale kritici getrek. Die film is tydens die Venesiaanse filmfees van 1962 met die Goue Leeu bekroon. Iwanowo detstwo het in die tyd van die sogenaamde Chroesjtsjof-ontdooiing ontstaan toe sensuur in die kulture sfeer verslap is. Al het Sosialistiese realisme nog steeds die teoretiese grondslag gevorm vir enige vorm van kuns, is die interpretasie en toepassing daarvan verbreed - tot so 'n mate dat Jean-Paul Sartre na die rolprent verwys het as 'n voorbeeld van «Sosialistiese surrealisme».
Tarkofski se rolprente sluit daarnaas Andrei Roebljof, Solaris, Die Spieël en Stalker in. Sy laaste twee films het in respektiewelik Italië en Swede ontstaan. Offret, wat in samewerking met baie lede van Ingmar Bergman se Sweedse span vervaardig is, was 'n tot dusver ongekende sukses tydens die Cannes-filmfees in 1986 en het vier pryse gewen. Laat in dieselfde jaar is Andrei Tarkofski in Parys aan longkanker oorlede.
Mondi
Mondi is 'n Britse wêreldwye verpakkings- en papiergroep wat ongeveer 26 000 mense in diens het met ongeveer 100 produksiewerke in meer as 30 lande, hoofsaaklik in Europa, Rusland, Noord-Amerika en Suid-Afrika. Groepskantore is geleë in Addlestone, Surrey en Wene, Oostenryk. Mondi is volledig geïntegreer in die waardeketting van verpakking en papier - van  bosbou tot die vervaardiging van pulp en papier (verpakkingspapier en onbedekte fyn papier), tot die omskakeling van verpakkingspapier in sinkverpakking, industriële sakke, extrusiebedekkings en vrylating voering. Dit het noterings op die Londense en Johannesburgse Effektebeurse en is gelys in die FTSE 100-indeks.
Andrei Tarkofski
Stylvorm
Gedurende sy akademiese opleiding aan die rolprentskool was Tarkofski gefassineer deur Europese filmkuns - onder meer die werke van befaamde regisseurs soos Luis Buñuel, Ingmar Bergman en Federico Fellini asook die neorealistiese stroming in naoorlogse Italiaanse en Franse filmkuns. Naas outobiografiese elemente (so word in sommige van sy rolprente gedigte aangehaal wat deur sy vader geskryf is) word Tarkofski se styl gekenmerk deur besondere, herhalende beeldmotiewe wat dikwels in 'n rustige en byna statiese manier getoon word. Eerder as om enige handeling te ontwikkel, probeer Tarkofski met sy beeldmotiewe 'n bepaalde atmosfeer of stemming te skep. So ook in sy wetenskapsfiksie-meesterwerk Solaris, 'n filosofiese refleksie oor liefde, dood en heropstanding.
Mondi
Geskiedenis
In 2000 het die maatskappy sy belang in Neusiedler AG en Frantschach AG, beide Oostenrykse ondernemings, verhoog tot onderskeidelik 100% en 70%. en ook in 2000 Cofinec, 'n Poolse onderneming, verwerf. Mondi het in 2002 sy belang in die Syktyvkar-meule in die Komi Republiek verhoog tot 90%. In 2004 het dit sy belang in Frantschach AG, een van sy Oostenrykse ondernemings, verder verhoog tot 100% en in Celuloza Scwiecie, 'n ander Poolse onderneming, tot 71%.
Op 2 Julie 2007 het die maatskappy geskei van sy voormalige moedermaatskappy Anglo American plc, en word 'n dubbele genoteerde maatskappy, met Mondi Limited genoteer op die Johannesburgse Effektebeurs en Mondi plc op die Londense aandelebeurs.
In 2012 het Mondi Nordenia bekom om sy verbruikersverpakkingsonderneming uit te brei.
In Mei 2017 is Peter Oswald aangestel as nuwe uitvoerende hoof van die groep na David Hathorn se aftrede.
Koper-63
Koper-63 (Chemiese notasie: Cu) is 'n stabiele isotoop van koper. Dit is die isotoop met die hoogste voorkoms.
Mondi
Geskiedenis
Op 1 April 2020 volg Andrew King Peter Oswald op as hoof uitvoerende beampte van Mondi Group.
Bedrywighede
Mondi Group is georganiseer in die volgende wêreldwye afdelings:  golfverpakking,  buigsameverpakking vervaardigde materiale en onbedekte fyn papier. Die Groep bestuur bosbou (Rusland en Suid Afrika),  en papierfabrieke en vervaardig ook pulp-, papier- en plastiekfilms, tesame met industriële en verbruikersverpakking in sowel papier as buigsame plastiek.
Volhoubaarheid
In 2014 het Mondi en WWF 'n wêreldwye vennootskap begin om die bestuur van die omgewing in die verpakkings- en papiersektor te versterk. In 2017 het Mondi en WWF die vennootskap met nog drie jaar tot 2020 verleng. In 2018 kondig Mondi en WWF aan dat Mondi by WWF Climate Savers aangesluit het en daartoe verbind is om spesifieke produksie-verwante kweekhuisgasemissies (GHG) te verminder tot 0,25 t CO2e / t produksie deur 2050.
Koper-63
Nukleosintese
Die isotoop word vermoedelik tydens 'n ontploffende koolstofverbranding (ECB: esplosive carbon burning) gevorm wat tydens 'n supernova van tipe II kan optree. Neutrone word in die koolstofskil van die ster op 'n tydskaal van < 1 sekonde vrygestel en dit veroorsaak 'n vinnige neutronvangs wat nie heeltemal die klassieke r-proses volg omdat daar nie voldoende neutrone is nie.
Mondi
Volhoubaarheid
Die maatskappy is 'n ondertekenaar en voorstander van die Global Compact, 'n VN-inisiatief vir sake wat verbind is tot universeel aanvaarde beginsels op die gebied van menseregte, arbeid, omgewing en anti-korrupsie.
Koper-63
Nukleosintese
Koper-63 kan egter dalk ook voor die supernova-ontploffing in die swak s-proses gedurende die heliumverbranding gevorm word omdat dit die vervalproduk van 63Ni is. Hierdie nikkelisotoop word in die s-proses gevorm, maar dit is onstabiel. Die halfleeftyd is 101,2±1,5 jaar. Tydens die heliumverbranding is die temperatuur omtrent 0,3 miljard Kelvin en die neutrondigtheid is laag genoeg dat die nikkelisotoop kan verval sonder om nog 'n neutron in te vang en 64Ni te vorm. In die later koolstofverbranding is nogtans die temperatuur hoër, omtrent 1 miljard Kelvin en sal die neutronvangs wel gebeur.